text: হেম চন্দ্র রায়চৌধুরী (৮ এপ্রিল ১৮৯২-৪ মে ১৯৫৭) একজন ভারতীয় ইতিহাসবিদ, তিনি প্রাচীন ভারতীয় বিষয়ের জন্য বিখ্যাত।
  
  প্রাথমিক জীবন এবং শিক্ষা 
  তিনি বৈদ্য জমিদার পরিবার জন্মগ্রহণ করে। তিনি বর্তমানের বাংলাদেশের ঝালকাঠি জেলার পোনাবালিয়ার জমিদার মনোরঞ্জন রায়চৌধুরী পুত্র এবং তাঁর স্ত্রীর নাম তারঙ্গিনী দেবী। তিনি অশ্বিনীকুমার দত্ত কর্তৃক প্রতিষ্ঠিত বরিশালের ব্রজমোহন ইনস্টিটিউশনে স্কুল জীবন শেষ করেন। তিনি ১৯০৭ সালে কলকাতা বিশ্ববিদ্যালয় থেকে ম্যাট্রিক পরীক্ষায় বাংলা ও আসামের সকল শিক্ষার্থীর মধ্যে প্রথম স্থান অর্জন করেন। এরপরে ১৯১১ সালে কলকাতার স্কটিশ চার্চ কলেজ এবং পরে কলকাতার প্রেসিডেন্সি কলেজ থেকে বি.এ.(অনার্স) তে প্রথম শ্রেণিতে প্রথম স্থান অর্জন করেন। এই পরীক্ষায় অসামান্য সাফল্যের জন্য তাঁকে এশান বৃত্তি প্রদান করা হয়। ১৯১৩ সালে এম.এ. পরীক্ষাতেও প্রথম শ্রেণিতে প্রথম স্থান লাভ করেন এবং ১৯১৯ সালে গ্রিফিথ পুরস্কার পান।
  
  তপন কুমার রায়চৌধুরি এবং আমাল কুমার রায়চৌধুরী তাঁর ভাগিনেয়।
  
  কর্মজীবন 
  তিনি কলকাতা বঙ্গবাসী কলেজে ১৯১৩-১৯১৪ সাল পর্যন্ত প্রভাষক হিসাবে অধ্যাপনা করেন। বেঙ্গল এডুকেশন সার্ভিসে যোগদানের পরপরই তিনি কলকাতা প্রেসিডেন্সি কলেজে (১৯১৪–১৬) নিযুক্ত হন। ১৯১৬ সালে তিনি চট্টগ্রাম কলেজে স্থানান্তরিত হন। এই সময়েই ১৯১৭ সালে স্যার আশুতোষ মুখোপাধ্যায় তাঁকে কলকাতা বিশ্ববিদ্যালয়ের প্রাচীন ইতিহাস ও সংস্কৃতি বিভাগে প্রভাষক হিসাবে যোগদান করতে বলেন। তিনি ১৯২১ সালে কলকাতা বিশ্ববিদ্যালয়  থেকে পিএইচডি ডিগ্রী অর্জন করেন। ১৯২৮ সালে ঢাকা বিশ্ববিদ্যালয়ের ইতিহাস বিভাগে অধ্যাপক হিসাবে যোগদান করেন।  ১৯৩৬ সালে কলকাতা বিশ্ববিদ্যালয়ের প্রাচীন ভারতীয় ইতিহাস ও সংস্কৃতির ডি.আর.ভান্ডারকারের স্থলাভিষিক্ত হন সেখান থেকে ১৯৫২ সালে অবসর গ্রহণ করেন।
  
  কাজকর্ম 
   বৈষ্ণব সম্প্রদায়ের প্রাথমিক ইতিহাস অধ্যয়নের  বিষয়বস্তু, কলকাতা: কলকাতা বিশ্ববিদ্যালয় (১৯২০)
   প্রাচীন ভারতের রাজনৈতিক ইতিহাসঃ পারিকশিত অভিগমন থেকে গুপ্ত রাজবংশের বিলুপ্তি পর্যন্ত, কলকাতা: কলকাতা বিশ্ববিদ্যালয় (১৯২৩) 
   ভারতীয় পুরাকীর্তির উপর গবেষণা ,কলকাতা: কলকাতা বিশ্ববিদ্যালয়ের (১৯৩২)
   বিক্রমাদিত্যের ইতিহাস ও  লোককাহিনী , বিক্রম-খণ্ড, সিন্ধিয়া ওরিয়েন্টাল ইনস্টিটিউট(১৯৪৮)
   ভারতের আধুনিক ইতিহাস (মাদ্রাজ, ১৯৪৬; সর্বশেষ সংস্করণঃ১৯৮১) (আর.সি. মজুমদার ও কালীকিঙ্কর দত্তের সহিত রচিত)
  
  তথ্যসূত্র
  
  আরও পড়ুুন 
   পান্ডা, হরিহর (২০০৭). অধ্যাপক. এইচ.সি.রায়চৌধুরী : একজন ইতিহাসবিদ হিসাবে , নতুন দিল্লি:উত্তর বুক সেন্টার,
  
  বহিঃসংযোগ 
  
   
  
  বিষয়শ্রেণী:ঝালকাঠি জেলার ব্যক্তি
  বিষয়শ্রেণী:১৮৯২-এ জন্ম
  বিষয়শ্রেণী:১৯৫৭-এ মৃত্যু
  বিষয়শ্রেণী:২০শ শতাব্দীর ভারতীয় ইতিহাসবেত্তা
  বিষয়শ্রেণী:বাঙালি জমিদার
  বিষয়শ্রেণী:বাঙালি ব্যক্তি
  বিষয়শ্রেণী:বাঙালি ইতিহাসবিদ
  বিষয়শ্রেণী:বরিশাল জেলার ব্যক্তি
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
  বিষয়শ্রেণী:স্কটিশ চার্চ কলেজ, কলকাতার প্রাক্তন শিক্ষার্থী
title: হেম চন্দ্র রায়চৌধুরী